Chashmayi Ayub koʻchasi
Chashmayi Ayub koʻchasi – Ayub paygʻambar nomi bilan bogʻliq toponim. Chashmayi Ayub „Ayub chashmasi, qudugʻi“ maʼnosini bildiradi. Bu yerdagi quduqning paydo boʻlishi toʻgʻrisida xalq orasida rivoyat mavjud. Unga koʻra, shaharda qurgʻoqchilik boʻlgan davrda Ayub paygʻambar tashrif buyurgan va aholi iltijosi bilan qoʻlidagi hassasini yerga urgan. Shu joyda chashma – quduq hosil boʻlib, aholi najot topgan. Shuningdek, „Tarixi Mullozoda“ asarida ham maʼlumot keltirilgan.